EkBass/fiwiki-20250220-pages-articles huggingface dataset:
Länsi-Uudenmaan Säästöpankki

Länsi-Uudenmaan Säästöpankki (ruots. Västra Nylands Sparbank) on itsenäinen säästöpankki, joka on perustettu vuonna 1988 kun Lohjan, Karjalohjan, Sammatin ja Virkkalan säästöpankit fuusioituivat. Vuonna 1991 myös Nummen ja Pusulan säästöpankit liittyivät Länsi-Uudenmaan Säästöpankkiin. Pankki kuuluu Säästöpankkien yhteenliittymään ja Säästöpankkiryhmään. Länsi-Uudenmaan Säästöpankki toimii Uudellamaalla Lohjalla, Vihdissä, Kirkkonummella ja Karkkilassa. Pääosa pankin asiakaskunnasta koostuu yksityisasiakkaista ja pienyrityksistä. Vuonna 2014 Länsi-Uudenmaan Säästöpankilla oli yhteensä 34 400 asiakasta.Länsi-Uudenmaan Säästöpankki - Vuosikertomus 2014 == Lähteet == Luokka:Säästöpankit Luokka:Lohjalaiset yritykset Luokka:Kirkkonummi Luokka:Vihti Luokka:Karkkila
1\. erillinen taisteluvälinelaivue

1\. Erillinen taisteluvälinelaivue (eng. 1st Ordnance Squadron) oli 393. raskaan pommituslaivueen (393rd Bomb Wing, Heavy) alaisuudessa toimiva erillisyksikkö.https://www.atomicheritage.org/profile/philip-m-barnes Viitattu 21.1.2022. Joukkoyksikkö perustettiin Utahin Wendoverissa vuosien 1944 ja 1945 vaihteessa. Konetyyppinä toimi Boeing B-29 Superfortress. Joukkoyksikkö toimi käytännössä "atomipommin lapsenvahtina". Laivue toteutti muun teknisen toiminnan ohella tarvittavia muutostehtäviä Little Boy ja Fat Man -atomipommeihin. Jotkut laivueen palvelushenkilöistä olivat Yhdysvaltain laivastosta, vaikka laivue kuului käytännössä Yhdysvaltain ilmavoimien alaisuuteen.Thomas & Witts, 1977/1981: s. 125-126. Taisteluvälinelaivueeseen kuului useita korkean teknisen, jopa yliopiston tasoisen koulutustaustan omaavia henkilöitä.Thomas & Witts, 1977/1981: s. 136-137. Joskin teknikoita sekä koneistajia lienee ollut enin osa henkilöstöstä. Thomas ja Witts väittivät raskaan luokan rikoksista, kuten henkirikoksista tuomittujen ja seuraamuksia pakeilevien henkilöiden päätyneen kyseiseen joukko- osastoon.Thomas & Witts, 1977/1981: s. 123-126. 1\. Erillinen taisteluvälinelaivue omasi sekä sen jäsenet omasivat suuremman prioriteetin (tärkeysasteen) sekä tarkkailun, kuin muut 509. erillisen raskaan pommitusrykmentin muut jaokset, kuten huoltojaokset. Näin toimittiin ehkäpä eniten vakoilun varalta.Thomas & Witts, 1977/1981: s. 203. Manhattan-projektin tiedemiehet eivät olleet suorassa kontaktissa tähän joukko-osastoon nähden, sillä toiminta oli salaista. Pommien kokoonpano toteutettiin Los Alamosin ydinlaboratoriossa. Eräät joukkoyksikön sotilashenkilöistä olivat pommien pienoistutkiin (mallia APS-13 "Archie") toimintaan perehtyneitä.Thomas & Witts, 1977/1981: s. 219. Heitä olivat ainakin aliluutnantit (2nd Lieutenant, ts. Lieutenant, Junior Grade) Morris R. Jeppson sekä Philip M. Barnes. He asensivat atomipommiin liittyviä toiminnan ja kunnon tarkkailulaitteistoja.Thomas & Witts, 1977/1981: s. 305. Kummatkin olivat toimineet niin ikään, ydinpommien apuaseistajina, eli assistenttina pommin räjähdysvalmiuteen virittäneelle sotilashenkilölle. Laivueen toiminta lienee jatkunut, myös sodan loputtua. Operaatio Crossroads toteutettiin vuonna 1946 Bikinin atollilla, johon mennessä eivät liene ydinkokeiden toimintakaaviot eli taktiset käytännön järjestelyt suuremmin muuttuneet. ==Lähteet== *Max Morgan Witts & Gordon Thomas: Enola Gay – Pommikone Hiroshiman yllä, Wsoy, 1981, alkuteos 1977. Luokka:Yhdysvaltain ilmavoimat
Vic-sous-Thil

Vic-sous-Thil ​[vik su til] on kunta Ranskassa Côte-d'Orin departementissa Bourgogne-Franche-Comtén alueella. Se sijaitsee Sereinjoen varrella, noin 33 kilometriä Montbardin kaupungista etelään. Kunnan alueella on kollegiaalikirkon rauniot. Kirkon perusti vuonna 1341 Jean II de Thil. Kirkko oli linnoitettu ja siinä oli ampuma-aukot jousiampujille. Myös kunnan alueella oleva linna Château de Thil on raunioina. Sen historia juontaa aina 800-luvulle saakka. Linnaa kehitettiin ja laajennettiin aina 1400-luvulla saakka. Lopulta linna purettiin vuonna 1640 Richelieun määräyksestä. Kunta on osa Morvanin luonnonpuistoa (Parc naturel régional du Morvan). ==Lähteet== ==Aiheesta muualla== Luokka:Côte-d’Orin kunnat
Galliumnitraatti

Galliumnitraatti (Ga(NO3)3) on gallium- ja nitraatti-ionien muodostama epäorgaaninen ioniyhdiste. Yhdistettä voidaan käyttää lääketieteessä. ==Ominaisuudet, valmistus ja käyttö== Huoneenlämpötilassa galliumnitraatti on valkoista kiteistä ainetta. Yhdisteestä tunnetaan useita kidevedellisiä muotoja esimerkiksi heksa- ja nonahydraatit (Ga(NO3)3·6H2O ja Ga(NO3)3·9H2O). Kuumennettaessa kidevesi alkaa poistua ja lopulta yhdiste hajoaa galliumoksidiksi. Galliumoksidi liukenee veteen ja eräisiin orgaanisiin liuottimiin kuten etanoliin ja dietyylieetteriin. Yhdiste on voimakas hapetin.Floyd Gray, Deborah A. Kramer & James D. Bliss: Gallium and Gallium Compounds, Kirk-Othmer Encyclopedia of Chemical Technology, John Wiley & Sons, New York, 2013. Galliumnitraattia valmistetaan metallisen galliumin ja typpihapon reaktiolla. Galliumnitraatin on havaittu estävän muun muassa imusolmukkeiden, virtsarakon, eturauhasen, munasarjojen ja kohdunkaulan kasvainten kasvua. Se estää kalsiumin reabsobtiota luista, minkä takia sitä käytetään syöpien yhteydessä esiintyvän veren liiallisen kalsiumionipitoisuuden eli hyperkalsemian hoidossa. Galliumnitraattia voidaan käyttää myös katalyyttinä. ==Lähteet== Luokka:Galliumyhdisteet Luokka:Nitraatit
Villargoix

Villargoix on kunta Ranskassa Côte-d'Orin departementissa Bourgogne-Franche- Comtén alueella. Se sijaitsee noin 46 kilometriä Montbardin kaupungista etelään. Pyhän Gregorian kirkko on peräisin 1100-luvulta, ja se uusittiin 1800-luvulla. Kirkossa on paljon jäljellä 1100-luvun rakenteita. Tyyliltään kirkko on romaaninen. Kylän pohjoispuolella on linna Château de Villargoix. Myös linna on alkujaan 100-luvulta. Nykyisen muotonsa linna sai 1400-luvulla. Kunta on osa Morvanin luonnonpuistoa (Parc naturel régional du Morvan). ==Lähteet== ==Aiheesta muualla== Luokka:Côte-d’Orin kunnat
Villiers-en-Morvan

Villiers-en-Morvan on kunta Ranskassa Côte-d'Orin departementissa Bourgogne- Franche-Comtén alueella. Se sijaitsee noin 55 kilometriä Beaunen kaupungista länteen. Kunnan keskustassa oleva Saint Pierren kirkko rakennettiin 1880-luvulla hautausmaalla sijainneen vanhan pahasti rapistuneen kirkon tilalle. Tyyliltään kirkko on uusgoottilainen. Kunta on osa Morvanin luonnonpuistoa (Parc naturel régional du Morvan). ==Lähteet== ==Aiheesta muualla== Luokka:Côte-d’Orin kunnat
Yleisluistelun Euroopan-mestaruuskilpailut 1924

Yleisluistelun Euroopan-mestaruuskilpailut 1924 järjestettiin Kristianiassa Norjassa 16.–17. helmikuuta 1924. Vain miehet kilpailivat. Osanottajia oli 14 neljästä maasta, joista 10 oli norjalaisia, kolme suomalaisia ja yksi ruotsalainen. === Miesten yleismestaruus === Sija Kilpailija Maa 500 m # 5 000 m # 1 500 m # 10 000 m # Pisteet 1 Roald Larsen 45,1 3 8.43,1 1 2.24,8 2 17.40,3 1 7 2 Clas Thunberg 44,8 2 8.50,7 3 2.23,0 1 18.26,0 10 16 3 Oskar Olsen 44,7 1 8.55,9 6 2.27,0 5 18.12,7 4 16 4 Sigurd Moen 54,9 14 8.48,5 2 2.25,5 3 17.58,4 2 21 5 Julius Skutnabb 46,7 5T 8.58,4 9 2.26,4 4 18.13,1 5 23,5 6 Ivar Ballangrud 48,7 13 8.51,7 4 2.27,7 6 18.19,9 6T 29,5 7 Sverre Aune 48,2 11 8.54,3 5 2.29,4 11 18.06,0 3 30 8 Asbjørn Steffensen 47,7 10 9.03,4 10 2.28,5 10 18.19,9 6T 36,5 9 Ragnvald Olsen 47,3 9 9.05,0 11 2.28,4 8T 18.23,3 9 37,5 10 Harald Belewicz 46,7 5T 9.10,4 12 2.28,4 8T 19.08,1 13 39 11 Eric Blomgren 47,2 8 8.58,2 8 2.29,8 12T 18.38,0 11 39,5 12 Harald Halvorsen 46,8 7 9.12,3 13 2.28,3 7 19.17,2 14 41 13 Fridtjof Paulsen 48,3 12 8.57,3 7 2.30,3 14 18.21,4 8 41 14 Rolf Reiersen 46,3 14 9.15,7 14 2.29,8 12T 18.50,0 12 42,5 == Lähteet == * Luokka:Pikaluistelun Euroopan-mestaruuskilpailut Luokka:Vuoden 1924 pikaluistelu Luokka:Norjan urheilutapahtumat Luokka:Norjan pikaluistelu Luokka:Oslon urheilu
La Comelle

La Comelle on kunta Ranskassa Saône-et-Loiren departementissa Bourgogne- Franche-Comtén alueella. Se sijaitsee noin 19 kilometriä Autunin kaupungista lounaaseen. Kunnan uusi seurakuntakirkko rakennettiin 1900-luvun alussa. Vanha 1200-luvulta peräisin olevan kirkko purettiin maan tasalle liian huonokuntoisena. Kunta on osa Morvanin luonnonpuistoa (Parc naturel régional du Morvan). ==Tunnettuja kuntalaisia== *Jeanne Barret (1740-1807), ensimmäinen nainen joka matkusti ympäri maapallon syntyi La Comellessa ==Lähteet== ==Aiheesta muualla== Luokka:Saône-et-Loiren kunnat
Denny Lambert

Denny Lambert (s. 7. tammikuuta 1970 Wawa, Ontario, Kanada) on kanadalainen uransa lopettanut jääkiekkoilija, joka on etniseltä taustaltaan ojibwa- intiaani. Lambert pelasi uransa aikana kahdeksalla kaudella NHL-liigassa edustaen Mighty Ducks of Anaheimia, Ottawa Senatorsia, Nashville Predatorsia ja Atlanta Thrashersia. Hän pelasi 487 runkosarjaottelua, joissa hän teki tehopisteet 27+66=93. Lisäksi hänelle tuomittiin 1 391 rangaistusminuuttia. == Lähteet == Luokka:Kanadalaiset jääkiekkoilijat
Briand

Briand on sukunimi, joka on muun muassa seuraavilla henkilöillä: * Anne Briand (s. 1968), ranskalainen ampumahiihtäjä ja olympiavoittaja * Aristide Briand (1862–1932), ranskalainen valtiomies * Arnaud Briand (s. 1970), kanadalais- ranskalainen jääkiekkoilija * Jean-François Briand (s. 1965), ranskalainen ratameloja * Jimmy Briand (s. 1985), ranskalainen jalkapalloilija * Mathieu Briand (s. 1993), ranskalainen jääkiekkoilija * Michel Briand (1930–2022), ranskalainen purjehtija * Pascal Briand (s. 1976), ranskalainen pikaluistelija
Bachet

Bachet on sukunimi, joka on muun muassa seuraavilla ranskalaisilla henkilöillä: * Claude Gaspard Bachet de Méziriac (1581–1638), matemaatikko ja runoilija * Henri Bachet (1906–?), purjehtija * Vincent Bachet (s. 1978), jääkiekkoilija
Milonia Caesonia

Milonia Caesonia (n. 5–24. tammikuuta 41) oli Caligulan neljäs ja viimeinen vaimo. Hän oli äitinsä Vistilian kautta konsuli Gnaeus Domitius Corbulon sisarpuoli. Caligulan kanssa Caesonia avioitui heidän tyttärensä, Julia Drusillan, syntymän aikoihin vuonna 39. Caesonia oli ollut aiemmin naimisissa ja hänellä oli kolme tytärtä. Caesonia ei ollut kaunis eikä nuori naidessaan Caligulan. Luonteeltaan Caesonia oli nautinnonhaluinen ja irstas. Caligula rakasti Caesoniaa palavasti ja uskollisesti. Caligulan väitetään esitteli Caesoniaa sotilailleen, siten että tämä ratsasti Caligulan vierellä kypärään ja viittaan pukeutuneena. Ystävilleen Caligula saattoi esitellä Caesoniaa alasti. Caesonia ja Julia Drusilla saivat surmansa samana päivänä kuin Caligula, 24. tammikuuta 41.Lightman, hakusana "Milonia Caesonia" Kenturio surmasi Caesonian miekallaan, ja Drusillan pää murskattiin seinää vasten.Suetonius, Caligula 59 ==Lähteet== * ===Viitteet=== Luokka:Rooman keisarinnat Luokka:Roomalaiset henkirikosten uhrit Luokka:Vuonna 41 kuolleet
Jari Fyhr

Jari Fyhr (s. 7. marraskuuta 1981) on suomalainen uransa lopettanut nyrkkeilijä. Seuratasolla hän edusti Viipurin Nyrkkeilijöitä ja häntä valmensivat Unto Jääpuro ja Esa Hukkanen. Fyhr otteli amatöörinä 200 ottelua, joista saavutti 160 voittoa. Fyhr voitti urallaan yhteensä 12 Suomen mestaruutta. Aikuisten Suomen mestaruuden vuosina 2000, 2002 ja 2003 sekä junioreiden ja nuorten Suomen mestaruudet vuosina 1991–1999. Nyrkkeilyn Euroopan-mestaruuskilpailuissa 2002 Permissä Fyhr sijoittui viidenneksi, hävittyään puolivälierissä Moldovan Ivan Gaivanille 20-10. Fyhr edusti Suomea myös Bangkokin maailmanmestaruuskisoissa 2003, jossa koki tappion toisella kierroksella Ateenan olympialaisten pronssimitalisti Kim Jung-joolle, sekä Euroopan-mestaruuskilpailuissa Kroatian Pulassa 2004. Fyhr voitti nuorten Pohjoismaiden-mestaruuden 1999 ja Tammer-turnauksen 2004. Fyhr lopetti nyrkkeilyuransa 2005 selän loukkaantumiseen. Saavutukset: Amatööriura 200 ottelua, 160 voittoa Maailmanmestaruusedustus 1998, 2003 Euroopanmestaruusedustus 1999, 2002, 2004 Miesten Suomenmestari: 2000, 2002, 2003 Nuorten Suomenmestari: 1991-1999 Nuorten Pohjoismaiden mestari 1999 Useita maaotteluvoittoja Ruotsista, Venäjästä, Tšekistä, Virosta ja Unkarista vuosina 1996–2005 Euroopanmestaruus kilpailut 5-sija 2002 Maailmanmestaruus kilpailut 2003 sijat 8-16 Kansainvälinen Tammer-turnaus voitto 2004 Kansainvälinen Norway Box Cup voitto 2003 Kansainvälinen Gee-Bee turnaus 2-sija, 2003 Kansainvälinen Gee-Bee turnaus 2-sija, 2002 Kansainvälinen Ruskaturnaus voitto 2004 Lisäksi nuorissa Fyhr saavutti useita kansainvälisiä turnausvoittoja vuosina 1993-1999 == Aiheesta muualla == * Jari Fyhr BoxRec Luokka:Suomalaiset nyrkkeilijät Luokka:Vuonna 1981 syntyneet Luokka:Elävät henkilöt
Tongan parlamenttivaalit 2021

Tongan vuoden 2021 parlamenttivaalit pidettiin 18. marraskuuta ja niissä valittiin 17 edustajaa maan 26-paikkaiseen parlamenttiin seuraavaksi neljäksi vuodeksi. == Tausta ja vaalijärjestelmä == Tongan perustuslain mukaan parlamenttipaikoista 17 valitaan vaaleilla. Loput yhdeksän osoitetaan maan aatelistolle. Äänioikeutettuja ovat kaikki vähintään 21-vuotiaat Tongan kansalaiset, jotka ovat rekisteröityneet äänestäjiksi. Aatelistoon kuuluvat eivät voi rekisteröityä. == Tulokset == Suurin osa vaaleilla valituista paikoista meni sitoutumattomille ehdokkaille. Parlamenttiin ei valittu yhtäkään naispuolista edustajaa. Puolue Äänet Osuus (%) Paikat DPFI 3 TPP 1 Sit. 13 Ääniä yhteensä Äänioikeutettuja Lähde: == Lähteet == Luokka:Tongan politiikka Luokka:Vuoden 2021 vaalit
Yleisluistelun Pohjoismaiden-mestaruuskilpailut 1951

Yleisluistelun Pohjoismaiden-mestaruuskilpailut järjestettiin viidennen kerran Ruotsin Östersundissa 24. -25. helmikuuta 1951. Edelliset Pohjoismaiden mestaruuskilpailut järjestettiin vuonna 1922 eli edelliset vastaavat kisat oli järjestetty lähes 30 vuotta aiemmin. == Miesten yleismestaruus == Sija Kilpailija Maa 500 m # 1 500 m # 5 000 m # 10 000 m # Pisteet 1 Hjalmar Andersen 45,5 2 2.22,2 2 8.24,0 1 17.07,2 1 194,660 2 Carl-Erik Asplund 46,6 11 2.20,9 1 8.32,8 2 17.26,8 2 197,187 3 Henry Wahl 46,5 9T 24.51,0 1 8.36,0 3 18.01,2 6 200,460 4 Sigge Ericsson 46,1 6T 2.27,1 7 8.47,8 6T 18.05,0 7 202,163 5 Matti Tuomi 46,0 4T 2.26,4 5T 8.53,6 10 17.54,7 5 202,360 6 Johnny Wickström 47,2 14 2.28,2 9 8.45,0 5 17.51,3 4 202,465 7 Kåre Vårvik 46,1 6T 2.26,2 4 8.53,3 9 18.06,8 8 202,503 8 Kauko Salomaa 46,5 9T 2.26,4 5T 8.43,8 4 18.18,8 9 202,620 9 Antero Ojala 47,4 16 2.27,8 8 8.53,0 8 17.51,0 3 203,517 10 Lassi Parkkinen 46,0 4T 2.28,6 10 8.47,8 6T 18.26,9 10 203,728 11 Kalevi Laitinen 47,0 14 2.29,8 13 8.53,8 12 18.43,2 11 206,781 12 Curt Karlsson 46,9 12 2.30,8 15 8.56,1 11 19.20,2 12 208,787 Mauri Suomalainen 45,4 1 2.29,6 11 9.11,8 13 - - - Gunnar Ström 45,8 3 2.30,6 14 9.15,4 15 - - - Odd Berg 46,4 8 2.29,7 12 9.13,8 14 - - - Olle Dahlberg 47,3 15 2.31,3 16 9.27,8 17 - - - Erik Hallman 55,1 17 2.34,0 17 9.18,1 16 - - - == Lähteet == * * * Luokka:Pikaluistelun Pohjoismaiden-mestaruuskilpailut Luokka:Vuoden 1951 pikaluistelu Luokka:Ruotsin urheilutapahtumat Luokka:Ruotsin pikaluistelu Luokka:Östersundin kunta
Fragments

__NOTOC__ Fragments on brittiläisen muusikon ja DJ:n Bonobon seitsemäs studioalbumi, joka julkaistiin 14. tammikuuta 2022 levy-yhtiöllä Ninja Tune. == Kappaleet == # # # # # # # # # # # # == Arvostelut == * Soundi: Levyarvio: Kun tarvitset vaikutelmaa trendikkyydestä – Bonobo osaa asiansa mutta momentum meni jo Viitattu 10.2.2022. == Lähteet == Luokka:Bonobon albumit Luokka:Vuoden 2022 albumit
020202 Palvelut

020202 Palvelut Oy on nimi- ja numeropalveluita kuluttajille tarjoava yritys. Yrityksen palveluihin kuuluvat puhelinpalvelu, tekstiviestihaku, taksin tilauspalvelu, hotellivarausten tekeminen, karttaohjeiden pyytäminen sekä rekisterinumerohaku. Yritys työllistää yhteensä noin 150 henkeä Turun ja Porin toimipisteissä. Vuonna 2019 yrityksen liikevaihto oli noin 40 miljoonaa euroa. Yrityksen toimitusjohtaja on Petteri Niemi ja omistaja vuodesta 2023 alkaen Sponsor Capital. == Historia == Vuonna 1947 Posti- ja lennätinlaitos aloitti numeropalvelutoiminnan Suomessa. Posti- ja lennätinlaitos muutti nimensä myöhemmin ensin Posti- ja telelaitokseksi, ja sittemmin Posti-Teleksi. Posti- Tele yhtiöitettiin, 1994, jolloin syntyi Telecom Finland. Numero 020202 lanseerattiin Telecom Finlandin käyttöön samana vuonna. Vuonna 2003 Fonecta eriytyi TeliaSonera Finland Oyj:sta omaksi yhtiökseen ja 020202-numero siirtyi Fonectan käyttöön. 020202.fi-hakupalvelu suomalaisyritysten yhteystietojen hakuun avattiin 2004. Vuonna 2008 palvelu ohitti suosiossaan 118-numeropalvelun. Vuonna 2010 Fonecta, jonka tytäryhtiöksi 020202 Palvelut Oy myöhemmin eriytyi, osti Eniro.fi -verkkopalvelun. 020202 Palvelut eriytyi Fonectasta omaksi organisaatiokseen vuonna 1. heinäkuuta 2018 ja siirtyi Sponsor Capitalin omistukseen 17. marraskuuta 2023. == Tunnustuksia == 020202 Palvelut Oy:n asiakaspalvelijoille kehitetty Pojopörssi-kannustinjärjestelmä palkittiin vuoden 2016 henkilöstötekona Ilmarisen ja Henry ry:n kilpailussa. == Lähteet == Luokka:Suomalaiset teknologiayritykset Luokka:Yhteystietoyritykset
Rakas Spektistan

__NOTOC__ Rakas Spektistan on suomalaisen rap-artisti Spektin kolmas studioalbumi, jonka julkaisi 25. lokakuuta 2019 Rähinä Records. == Kappaleet == # # # # # # # # # # # # # # == Lähteet == Luokka:Spektin albumit Luokka:Vuoden 2019 albumit
Chintila

Chintila (k. 20. joulukuuta 639) oli visigoottien kuningas 636–639. Hänen kaudellaan järjestettiin Toledon viides ja kuudes kirkolliskokous, joista jälkimmäisessä vahvistettiin katolisuus Espanjan ainoaksi uskonnoksi ja määrättiin juutalaiset karkotettaviksi. == Lähteet == Luokka:Visigoottien kuninkaat Luokka:Vuonna 639 kuolleet
Enako

Enako on japanilainen ammattimainen cosplay-malli, joka on Japanin kuuluisin ja menestynein. Anime- ja videopeliyritykset palkkaavat häntä edustajaksi ja viralliseksi cosplay-malliksi, jonka lisäksi hän esiintyy mainoksissa. Hän esiintyy useiden lehtien kansikuvissa, näyttelee elokuvissa ja toimii ääninäyttelijänä sekä on levyttänyt musiikkia. Lisäksi hän tekee suoratoistolähetyksiä ja myy valokuvakirjoja. Esiintyessään televisiossa tai maksetuissa tapahtumissa hän pukeutuu itse luomiinsa hahmoiksi välttääkseen tekijänoikeusrikkomuksia johtuen Japanin tiukentuneesta säädännöstä sekä pyytää luvan esiintyessään muiden luomina hahmoina. == Lähteet == Luokka:Japanilaiset mallit Luokka:Syntymävuosi puuttuu Luokka:Elävät henkilöt
Seikkailu New Yorkissa

Seikkailu New Yorkissa (Sharpay’s Fabulous Adventure) on vuonna 2011 Disney Channelilla ensiesitetty elokuva. Sen on ohjannut Michael Lembeck. Elokuvan päähenkilö on Sharpay Evans (näyttelijänä Ashley Tisdale), joka lähtee New Yorkiin Broadway-musikaalin koe-esiintymiseen. == Lähteet == Luokka:Disney Channelin elokuvat Luokka:Vuoden 2011 yhdysvaltalaiset elokuvat
Tulga

Tulga (k. 642) oli visigoottien kuningas 640–642. Hän seurasi valtaistuimella isäänsä Chintilaa. Chindaswinth syrjäytti Tulgan kahden vuoden päästä. == Lähteet == Luokka:Visigoottien kuninkaat Luokka:Vuonna 642 kuolleet
Karin suomalaiset

Karin suomalaiset on Antti Seppäsen ohjaama suomalainen dokumenttielokuva vuodelta 2022. Elokuva on kulttuuri- ja henkilödokumentti pitkän uran tehneestä suomalaisesta pilapiirtäjästä Kari Suomalaisesta. == Lähteet == == Aiheesta muualla == * Luokka:Suomalaiset dokumenttielokuvat Luokka:Vuoden 2022 dokumenttielokuvat
Yleisluistelun Pohjoismaiden-mestaruuskilpailut 1953

Yleisluistelun Pohjoismaiden-mestaruuskilpailut järjestettiin kuudennen kerran Norjan Oslossa 25. -26. helmikuuta 1953. Kisat järjestettiin uudelleen kaksi vuotta lähes 30 vuoden jälkeen. == Miesten yleismestaruus == Epäviralliset loppupisteet Sija Kilpailija Maa 500 m # 1 500 m # 5 000 m # 10 000 m # Pisteet 1 Carl-Erik Asplund 48,8 10 2.44,9 1 9.01,7 1 20.44,0 2 220,137 2 Sverre Haugli 49,2 12 2.45,3 2 9.03,2 2 21.07,4 5 221,990 3 Gunnar Ström 48,7 5T 2.49,5 10 9.19,0 5 21.04,7 4 224,335 4 Roald Aas 48,7 5T 2.47,3 4 9.16,9 4 21.28,0 6 224,757 5 Olle Dahlberg 49,5 15 2.46,8 8T 9.28,0 7 20.55,7 3 225,285 6 Odd Pedersen 52,1 18 2.48,0 5 9.25,3 6 20.38,7 1 226,565 7 Kauko Salomaa 48,7 5T 2.46,8 8T 9.36,0 12 21.40,0 8 227,500 8 Antero Ojala 49,3 13 2.48,3 7 9.34,4 11 21.34,4 7 227,560 Knut Johannesen 49,6 16T 2.48,1 3 9.28,4 8 Sigge Ericsson 49,1 11 2.48,1 6 9.42,7 13 Karl Ivar Martinsen 48,4 4 2.51,6 11 9.15,6 3 Lassi Parkkinen 48,7 5T 2.51,8 12 9.30,4 9 Nic Stene 48,7 9 2.54,6 13 9.47,0 14 Raimo Mäkelä 49,4 14 2.55,6 14 9.50,5 16 Bengt Malmsten 47,2 2 2.55,7 15 10.10,9 17 Yngvar Karlsen 49,6 16T 2.58,6 16 9.49,9 15 Juhani Järvinen 48,0 3 3.02,5 17 9.31,6 11 Toivo Salonen 46,6 1 == Lähteet == * * Luokka:Pikaluistelun Pohjoismaiden-mestaruuskilpailut Luokka:Vuoden 1953 pikaluistelu Luokka:Norjan urheilutapahtumat Luokka:Norjan pikaluistelu Luokka:Oslon urheilu
Torbjørn Røe Isaksen

Torbjørn Røe Isaksen (s. 28. heinäkuuta 1978 Ålesund) on norjalainen toimittaja ja entinen oikeistopuolueen poliitikko. Hän toimi Solbergin hallituksessa ensin opetusministerinä (2013–18) ja sen jälkeen elinkeinoministerinä (2018–20) sekä työministerinä (2021–21). Hän istui suurkäräjillä vuosina 2009–17. Vuosina 2004–08 hän johti oikeistopuolueen nuorisojärjestöä Unge Høyreä. ==Lähteet== ==Aiheesta muualla== * Torbjørn Røe Isaksen Norjan suurkäräjien verkkosivuilla Luokka:Norjan työministerit Luokka:Norjan opetusministerit Luokka:Norjalaiset toimittajat Luokka:Vuonna 1978 syntyneet Luokka:Elävät henkilöt
Chindaswinth

Chindaswinth (k. 1. lokakuuta 653 Toledo), myös Chindasuinth, Khindaswinth tai Cindasvintus, oli visigoottien kuningas 642–653. Hän nousi kuninkaaksi syrjäytettyään edeltäjänsä Tulgan. Chindaswinthin koolle kutsuma Toledon seitsemäs kirkolliskokous antoi siunauksensa Tulgan syrjäyttämiselle. Lisäksi Chindaswinth tukahdutti ankarin toimin ylimystön valtapyrkimyksetKari 2001, s. 146. Fredegarin mukaan Chindaswinth määräsi 700 hänen kuninkuuttaan vastustanutta ylimystön jäsentä surmattaviksi ja jakoi heidän omaisuutensa omille kannattajilleen. Chronica Regum Visigotthorumin mukaan Chindaswinth hallitsi aluksi yksin kuusi vuotta ja kahdeksan kuukautta. Viimeiset neljä vuotta ja kahdeksan kuukautta hänen kanssahallitsijanaan toimi hänen poikansa Recceswinth. == Lähteet == * Kari, Risto: Historian ABC 6 – Kaikkien aikojen valtiot. Tammi 2001. ISBN 951-31-1098-2 === Viitteet === Luokka:Visigoottien kuninkaat Luokka:Vuonna 653 kuolleet
Victoria Hamilton

Victoria Hamilton (alk. Victoria Sharp, s. 5. huhtikuuta 1971 Lontoo) on englantilainen näyttelijä. Hamilton tunnetaan muun muassa Netflix-sarjasta The Crown (2016–2023), jossa hän esitti kuningataräiti Elisabetia ensimmäisellä ja toisella tuotantokaudella. Hamilton on näytellyt myös sarjoissa Cobra, Deep State, Doctor Foster sekä Ylpeys ja ennakkoluulo. Filmirooleja hänellä on ollut elokuvissa Kasvattitytön tarina (1999), Hullut hautajaiset (2002), Scoop (2006) ja Toast (2010). Hamilton on myös ansioitunut teatteriesiintyjä ja Royal Shakespeare Companyn entinen jäsen. Hän on ollut ehdolla parhaan naisnäyttelijän Olivier- ja Tony-palkintojen saajaksi. ==Lähteet== Luokka:Englantilaiset näyttelijät Luokka:Englantilaiset teatterinäyttelijät Luokka:Royal Shakespeare Companyn jäsenet Luokka:Vuonna 1971 syntyneet Luokka:Elävät henkilöt
Sara Driver

Sara Miller Driver (s. 15. joulukuuta 1955 New YorkRosenbaum, Jonathan, Film. Arden Press, 1983. Sivut 78–79. Teos Google Booksissa.) on yhdysvaltalainen elokuvaohjaaja. Driver syntyi Westfieldissä, New Jerseyssä Albert ja Martha (Miller) Driverin tyttärenä. Hän suoritti teatterialan tutkinnon vuonna 1977. Sen jälkeen hän opiskeli Ateenassa ja osallistui on Kreikan kansallisoopperan toimintaan. Driver on ollut 1970-luvulta lähtien mukana riippumattomassa elokuvaliikkeessä, joka pysyy irrallaan suurista tuotantoyhtiöistä. Driver esiintyi näyttelijänä vuonna 1982 Jim Jarmuschin ensimmäisessä elokuvassa Loputon loma (, 1980). Seuraavassa Jarmuschin filmissä Stranger Than Paradise (1984) hän toimi tuottajana. Monissa muissakin Jarmuschin elokuvissa hänellä on tuottajan tai näyttelijän rooli. Omia tuotantojaan ja käsikirjoituksiaan hän on tehnyt lähinnä teatterinäyttämöille. Hänen teoksissaan on annos surrealismia, science fictionia, sarjakuvaa ja yliluonnollisuutta. Driver on ohjannut kaksi pitkää elokuvaa, Sleepwalk (1986) ja When Pigs Fly (1993) sekä merkittävän lyhytelokuvan You Are Not I (1981). Lisäksi hän on ohjannut dokumenttifilmin Boom for Real: The Late Teenage Years of Jean-Michel Basquiat (2017), joka kertoo nuoren taiteilija Jean-Michel Basquiatin urasta 1980-luvulla ennen tämän nousemista maineeseen ja New Yorkin taide-elämästä tuona aikana. Driver on toiminut 2000-luvun ajan useiden elokuvafestivaalien tuomaristoissaBuenos Aires Independent 2004. Gerald Peary. Viitattu 11.1.2022. . == Lähteet == == Aiheesta muualla == * Luokka:Vuonna 1955 syntyneet Luokka:Yhdysvaltalaiset elokuvaohjaajat Luokka:Elävät henkilöt Luokka:Yhdysvaltalaiset elokuvanäyttelijät Luokka:Yhdysvaltalaiset elokuvatuottajat
Rakas äitini

Rakas äitini on Paul-Anders Simman ohjaama ja käsikirjoittama suomalais- norjalais-ruotsalaisena yhteistuotantona tehty dokumenttielokuva vuodelta 2020. Elokuva kertoo Venäjän saamelaisesta Dashasta, joka on kasvanut orpokodissa Kantalahdella, Venäjällä. Dashan isä on vankilassa ja hänen äitinsä on hylännyt Dashan kadottuaan vuosia sitten ja hänet on julistettu kuolleeksi. Yllättäen Dashan äiti Julia ottaa häneen yhteyttä haluten aloittaa elämän uudelleen Dashan kanssa. Tällä välin orpokoti on valinnut Dashalle sijaisäidin ja Dasha joutuu valitsemaan kumman äidin hän haluaa elämäänsä. == Lähteet == == Aiheesta muualla == * Luokka:Saamelaiset dokumenttielokuvat Luokka:Vuoden 2020 saamelaiset elokuvat Luokka:Suomalaiset dokumenttielokuvat Luokka:Vuoden 2020 dokumenttielokuvat
Lastujärvi (Joensuu)

Lastujärvi on järvi Tuupovaaran kylän luoteispuolella Joensuussa Pohjois- Karjalassa. Sen pinta-ala on 1,7 neliökilometriä. Etäisyys Joensuun keskustasta on 43 kilometriä itäkaakkoon.Lastujärvi. Järviwiki. Viitattu 26.12.2021. == Maantiede == Lastujärven pituus kaakosta luoteeseen on 3,3 kilometriä. Noin kolmannes järvestä on vähintään 10 metriä syvä ja kymmenesosa vähintään 20 metriä syvä. Syvimmät kohdat sijaitsevat järven keskivaiheilla. Lastujärven eteläosa on suurimmaksi osaksi matalaa. Lastujärven itäinen puoli on valtaosin matalampaa kuin läntinen, mutta itärannan tuntumassa on joitakin 10–15 metrin syvänteitä. Rannat ovat pääosin metsämaata. Pientaloja on etenkin itärannalla ja lounaisrannalla levittäytyy vähäinen peltoalue. Lastujärven saariluku on viisi, saarien yhteispinta-ala on noin 0,8 hehtaaria. Laajin saari on noin puolihehtaarinen Pitkäsaari järven kaakkoisosassa. Sen eteläpuolella sijaitsee Muurahaissaari. Kolme muuta saarta ovat alle aarin laajuisia. Lastujärven vesitilavuus on 13 727 000 kuutiometriä. Lastujärven läheisyydessä sijaitsee useita järviä ja lampia. Laajin on Loitimo, joka sijaitsee noin kaksi kilometriä lounaaseen. Luoteessa on Koveron Lastujärvi. Lastujärvi (01.036.1.002) kuuluu Koveron-Lastujärven valuma-alueeseen (01.036), joka on kolmannen jakovaiheen vesistö Jänisjoen vesistössä (01). Toinen jakovaihe on Haarajoen alue (01.03). Lastujärvi on Koveron-Lastujärven valuma-alueen laajin vakavesi; seuraavaksi laajimmat ovat Koveron Lastujärvi, Saarijärvi ja Herajärvi. Alueen muut järvet ovat Korvalampi, Saarilampi ja Jokilampi.Koveron Lastujärven valuma-alue (01.036). Järviwiki. Viitattu 26.12.2021. == Lähteet == Luokka:Joensuun järvet Luokka:Jänisjoen vesistö
Gunnar Ström (pikaluistelija)

Sven Gunnar Ström (7. lokakuuta 1930 Eskilstuna – 4. helmikuuta 2024 Eskilstuna) oli ruotsalainen pikaluistelija, jonka menestysvuodet ajoittuivat 1950-luvulle. Gunnar Ström osallistui Ruotsin nuorten mestaruuskisoihin ensimmäisen kerran vuonna 1946. Vuonna 1948 hän saavutti sarjassa pronssia ja kahtena seuraavana vuonna Ruotsin nuorten mestaruuden. Vuonna 1951 Ström siirtyi miesten sarjaan sijoituksen ollessa kuudes. Maansa mestaruuskisoissa hän saavutti kaikkiaan kolme mitalia eli vuonna 1953 hopeaa sekä vuosina 1955 ja 1956 pronssia. Alkuvaiheessa Ruotsin ykkösnimi oli Carl-Erik Asplund ja hänen jälkeensä Sigge Ericsson. Ström edusti Ruotsia vuoden 1952 olympialaisissa Oslossa kahdella lyhimmällä matkalla sijoitusten ollessa 23. 500 metrillä ja 1 500 metrillä 19. Seuraavan vuoden EM-kisoissa Norjan Hamarissa hän sijoittui 11:ksi luistellen kaikki matkat. Parhaiksi sijoituksiksi MM- ja EM-kisoissa Strömille tuli vuoden 1954 12. sija Sapporon MM-kisoissa ja vuoden 1955 7. sija Falunin EM-kisoissa. Kaikkiaan Ström osallistui neljä kertaa MM-kisoihin ja kuusi kertaa EM-kisoihin viimeisen kerran ollessa vuoden 1958 kisat. Hän osallistui toisen kerran vuoden 1956 olympialaisiin Cortinan kisoissa, joiden luistelut käytiin Misurinajärven jäällä. Paras sijoitus oli 10 000 metrin 15. sija. Ström kilpaili harrastuksekseen vielä aktiiviuran jälkeen ja toimi kotiseutunsa Eskilstunan luistelutoiminnan valmentajana ja vetäjänä. == Henkilökohtaiset ennätykset == * 500 metriä: 42,1 (14. maaliskuuta 1971, Eskilstuna) * 1 000 metriä: 1.29,3 (3. maaliskuuta 1965, Eskilstuna) * 1 500 metriä: 2.14,8 (20. tammikuuta 1956, Davos) * 3 000 metriä: 4.54,1 (10. helmikuuta 1954, Misurina) * 5 000 metriä: 8.28,0 (19. tammikuuta 1956, Davos) * 10 000 metriä: 17.11,5 (21. tammikuuta 1956, Davos) ==Lähteet== Luokka:Ruotsalaiset pikaluistelijat Luokka:Vuonna 1930 syntyneet Luokka:Vuonna 2024 kuolleet
Hiukkalammi

Hiukkalammi on Hiukkalammensuon ympäröimä pieni latvajärvi Vihdin koillisosassa läntisellä Uudellamaalla. Sen pinta-ala on 9,7 hehtaaria. Etäisyys Nummelasta on 23 kilometriä pohjoiskoilliseen ja Helsingin keskustasta 46 kilometriä luoteeseen.Hiukkalammi. Järviwiki. Viitattu 1.1.2022. == Maantiede == Hiukkalammin pituus kaakosta luoteeseen on puoli kilometriä. Järven länsiosa on itäosaa leveämpi. Saaria ei ole. Hiukkalammen pohjoispuolella sijaitsee Ylimmäinen ja itäpuolella Niemenjärvi. Lännessä sijaitsee Rönninlukot, jonka korkeustaso on noin 140 metriä merenpinnan yläpuolella. Hiukkalammen eteläpuolitse kulkee seututie 133. Hiukkalammia tutkittiin kesällä 2020. Se todettiin lievästi reheväksi, erittäin happamaksi (pH 5,5) ja voimakkaan humuspitoiseksi. Bakteeritulosten pohjalta veden hygieeninen laatu määriteltiin hyväksi.Hiukkalammin vedenlaatu kesällä 2020 - Vesientila. Vihdin kunta. Pdf-tiedosto 11.12.2020. Viitattu 1.1.2022. Hiukkalammi (23.096.1.008) kuuluu Niemenjärven valuma-alueeseen (23.096), joka on kolmannen jakovaiheen vesistö Karjaanjoen vesistössä (23). Toinen jakovaihe on Vihtijoen valuma-alue (23.09). Hiukkalammi on neljänneksi laajin Niemenjärven valuma-alueen yhdestätoista vähintään hehtaarin laajuisesta vakavedestä ja Karjaanjoen vesistön koillisia vakavesiä.Karjaanjoki (23). Järviwiki. Viitattu 1.1.2022. == Lähteet == Luokka:Vihdin järvet Luokka:Karjaanjoen vesistö
Leonie Pankratz

Leonie Pankratz (s. 25. tammikuuta 1990 Gießen Saksa) on saksalainen jalkapalloilija, pelipaikaltaan keskikenttäpelaaja. Pankratz on edustanut seurajoukkueurallaan muun muassa kotimaassaan Hoffenheimia, Islannissa ÍBV Vestmannaeyjaa ja Ranskassa Montpellieria. Hän siirtyi kesällä 2021 Suomen Kansallisessa Liigassa pelaavaan Helsingin Jalkapalloklubiin. Ensimmäisellä HJK-kaudellaan Pankratz pelasi 11 liigaottelua ja teki niissä yhden maalin, elokuussa Tampereen Ilvestä vastaan. Kaudella 2022 hän jatkoi HJK:ssa ja teki kauden 15 liigaottelussaan kuusi maalia. Pankratz pelasi Saksan alle 17-vuotiaiden maajoukkueessa seitsemän ottelua vuosina 2006–2007. == Lähteet == Luokka:Saksalaiset jalkapalloilijat Luokka:Vuonna 1990 syntyneet Luokka:Elävät henkilöt
José Hellström

José "Jucci" Hellström on suomalainen showtanssija, kunto-ohjaaja ja valokuvamalli. Hellström syntyi Tukholmassa ja varttui Hangossa. Lukion jälkeen hän muutti Helsinkiin, missä hän kouluttautui henkivartijaksi ja kunto-ohjaajaksi. Hellström on yksi Scandinavian Hunks -ryhmän perustajajäsenistä ja hän oli mukana sen toiminnassa vuodesta 2001 vuoteen 2021, jolloin ryhmä lopetti. Lisäksi hän on työskennellyt musikaalituotannoissa muun muassa Svenska Teaternissa ja Turun ruotsalaisessa teatterissa sekä esiintynyt lyhytelokuvassa Fetch (2009) ja komediaelokuvassa Pohjolan satoa (2022). == Lähteet == == Aiheesta muualla == *Scandinavian Hunks: José "Jucci" Hellström Luokka:Suomalaiset tanssijat Luokka:Syntymävuosi puuttuu Luokka:Elävät henkilöt
Missaukeen piirikunta

Missaukeen piirikunta () on Yhdysvaltojen Michiganin osavaltiossa sijaitseva piirikunta. Sen väkiluku oli 15 052 vuonna 2020. Piirikunnan hallintokeskus on Lake Cityn kaupunki ja suurin kunta on Lake Township. Piirikunta on perustettu vuonna 1840. == Väestö == Vuonna 2020 Missaukeen piirikunnan 15 052 asukkaasta valkoisia oli 96,2 %, alkuperäisasukkaita 0,8 %, aasialaisia 0,7 % ja mustia 0,6 %. Vuonna 2019 3,2 % asukkaista puhui kotonaan jotain muuta kieltä kuin englantia ja 1,3 % asukkaista oli syntynyt ulkomailla. == Lähteet == == Aiheesta muualla == Luokka:Michiganin piirikunnat
Kurikanjärvi

Kurikanjärvi on pieni ja pyöreähkö järvi Vihdin koillisosassa läntisellä Uudellamaalla. Sen pinta-ala on 8,27 hehtaaria. Etäisyys Nummelasta on 21 kilometriä pohjoiskoilliseen ja Helsingin keskustasta 42 kilometriä luoteeseen.Kurikanjärvi. Järviwiki. Viitattu 2.1.2022. == Maantiede == Kurikanjärven suurin länsi–itäsuuntainen ulottuvuus on noin 350 metriä. Saaria ei ole. Kurikanjärvi laskee luoteeseen johtavan laskuojan välityksellä Vihtijokeen. Järven koillispuolella sijaitsee peltoaukea, muissa ilmansuunnissa on metsäaluetta. Noin kaksi kilometriä Kurikanjärveltä koilliseen sijaitsee Lapoo. Vihdin ja Nurmijärven kuntaraja kulkee noin 50 metriä Kurikanjärven itärannalta itään. Kurikanjärveä tutkittiin kesällä 2020. Se todettiin lievästi reheväksi, happamuudeltaan normaaliksi (pH 7,3) ja humuspitoiseksi. Kurikanjärvi (23.092.1.005) kuuluu Vihtijoen alaosan alueeseen (23.092), joka on kolmannen jakovaiheen vesistö Karjaanjoen vesistössä (23). Toinen jakovaihe on Vihtijoen valuma-alue (23.09). Kurikanjärvi on neljänneksi laajin Vihtijoen alaosan alueen kuudesta vähintään hehtaarin laajuisesta järvestä. Sitä seuraa Hauklampi ja Kulppi. Se on Karjaanjoen vesistön koillisia vakavesiä.Vihtijoen alaosan alue (23.092). Järviwiki. Viitattu 2.1.2022.Karjaanjoki (23). Järviwiki. Viitattu 2.1.2022. == Lähteet == Luokka:Vihdin järvet Luokka:Karjaanjoen vesistö
Hauklampi (Vihti)

Hauklampi on pieni ja kapea metsäjärvi Vihdin pohjoisosassa läntisellä Uudellamaalla. Sen pinta-ala on 6,025 hehtaaria. Etäisyys Nummelasta on 16 kilometriä pohjoiskoilliseen ja Helsingin keskustasta 43 kilometriä luoteeseen.Hauklampi. Järviwiki. Viitattu 2.1.2022. == Maantiede == Hauklammen pituus lounaasta koilliseen on 830 metriä. Saaria ei ole. Järveen virtaa laskuoja lounaasta Hauklamminsuolta. Luusua sijaitsee järven koillisrannalla, josta lähtee laskuoja itään kohti Vihtijokea. Hauklammen eteläpuolella, mutta ei välittömästi järven rannalla, sijaitsee useita jyrkänteitä. Noin 600 metriä Hauklammelta luoteeseen sijaitsee Moksjärvi. Hauklampi (23.092.1.004) kuuluu Vihtijoen alaosan alueeseen (23.092), joka on kolmannen jakovaiheen vesistö Karjaanjoen vesistössä (23). Toinen jakovaihe on Vihtijoen valuma-alue (23.09). Hauklampi on viidenneksi laajin Vihtijoen alaosan alueen kuudesta vähintään hehtaarin laajuisesta järvestä, sitä seuraa Kulppi. Se on Karjaanjoen vesistön koillisia vakavesiä.Vihtijoen alaosan alue (23.092). Järviwiki. Viitattu 2.1.2022.Karjaanjoki (23). Järviwiki. Viitattu 2.1.2022. == Lähteet == Luokka:Vihdin järvet Luokka:Karjaanjoen vesistö
Kalkaskan piirikunta

Kalkaskan piirikunta () on Yhdysvaltojen Michiganin osavaltiossa sijaitseva piirikunta. Sen väkiluku oli 17 939 vuonna 2020. Piirikunnan hallintokeskus on Kalkaskan kylä ja suurin kunta on Kalkaska Township. Piirikunta on perustettu vuonna 1840. == Väestö == Vuonna 2020 Missaukeen piirikunnan 17 939 asukkaasta valkoisia oli 96,2 %, alkuperäisasukkaita 0,8 %, aasialaisia 0,7 % ja mustia 0,6 %. Vuonna 2019 3,2 % asukkaista puhui kotonaan jotain muuta kieltä kuin englantia ja 1,3 % asukkaista oli syntynyt ulkomailla. == Lähteet == == Aiheesta muualla == Luokka:Michiganin piirikunnat
João Rodrigues Esteves

João Rodrigues Esteves (1699 – 1751 tai myöhemmin) oli portugalilainen säveltäjä. Hän keskittyi latinankieliseen hengelliseen musiikkiin.João Rodrigues Esteves AllMusic Estevesistä varhaisin säilynyt maininta on vuodelta 1719, jolloin hänet lähetettiin Juhana V:n tuella opiskelemaan sävellystä Roomaan Giuseppe Ottavio Pitonin johdolla. Vuonna 1726 Esteves oli palannut Portugaliin. Vuonna 1729 hän sai nimityksen Lissabonin tuomiokirkkoon liitetyn Basilica de Santa Marian kappelin musiikkimestariksi. Estevesin merkittäviin sävellyksiin kuuluvat Miserere kahdelletoista lauluäänelle sekä seitsemän joulukauden responsoriota kahdeksalle lauluäänelle ja viululle. Viimeinen maininta Estevesistä käsikirjoituksissa tai julkisissa asiakirjoissa on vuodelta 1751. Kaikki Estevesin säilyneet käsikirjoitukset ovat portugalilaisissa kirjastoissa, suurin osa niistä Lissabonin tuomiokirkon arkistossa. == Lähteet == Luokka:Portugalilaiset säveltäjät Luokka:Barokkisäveltäjät Luokka:Vuonna 1699 syntyneet Luokka:Vuonna 1751 kuolleet
Žiar nad Hronom (piiri)

Žiar nad Hronomin piiri () on Slovakian piiri Banská Bystrican alueella. Sen väkiluku oli vuoden 2019 lopussa 46 732. Žiar nad Hronomin piirillä on Slovakian sisällä yhteistä rajaa Banská Štiavnican, Zvolenin, Banská Bystrican, Turčianske Teplicen, Žarnovican sekä Prievidzan piirien kanssa. Vuoden 2010 lopussa Žiar nad Hronomin piirin asukkaista 51,7 prosenttia oli naisia ja noin 48,3 prosenttia miehiä. Vuoden 2011 lopussa piirin väestöstä 86,1 prosenttia oli slovakkeja ja 1,6 prosenttia romaneja. Alle 14-vuotiaiden osuus väestöstä oli vuoden 2011 lopussa 13,7 prosenttia, 15–64-vuotiaiden 72,2 prosenttia ja yli 65-vuotiaiden 14,1 prosenttia ja väestön keski-ikä oli 40,4 vuotta. == Kunnat == Žiar nad Hronomin piirin 35 kuntaa. Ne kunnat, jotka ovat myös kaupunkeja ovat luettelossa lihavoituja. * Bartošova Lehôtka * Bzenica * Dolná Trnávka * Dolná Ves * Dolná Ždaňa * Hliník nad Hronom * Horná Ves * Horná Ždaňa * Hronská Dúbrava * Ihráč * Janova Lehota * Jastrabá * Kopernica * Kosorín * Krahule * Kremnica * Kremnické Bane * Kunešov * Ladomeská Vieska * Lehôtka pod Brehmi * Lovča * Lovčica-Trubín * Lúčky * Lutila * Nevoľné * Pitelová * Prestavlky * Prochot * Repište * Sklené Teplice * Slaská * Stará Kremnička * Trnavá Hora * Vyhne * Žiar nad Hronom == Lähteet == Luokka:Slovakian piirit Luokka:Banská Bystrican alue
Muriel Lezak

Muriel Lezak o.s. Deutsch (26. elokuuta 1927 Chicago, Illinois, Yhdysvallat – 6. lokakuuta 2021 Portland, Oregon, Yhdysvallat) oli yhdysvaltalainen neuropsykologi, joka oli aivovammojen hoidon ja tunnistamisen uranuurtaja. Hänen vuonna 1976 julkaisemasta teoksesta Neuropsychological Assessment tuli nopeasti alan standardi. Lezak hoiti tuolloin veteraanien sairaalassa psyykkisistä traumoista kärsiviä potilaita. == Nuoruus ja opiskelu == Muriel Deutsch syntyi Chicagossa 1927. Hänen isänsä Lester Deutsch oli turkkikauppias. Hänen äitinsä Sylvia Deutsch oli kotiäitinä. Muriel opiskeli Chicagon yliopistossa, mistä hän vuonna 1949 valmistui maisteriksi kehityspsykologiasta. Muriel Deutsch tapasi Chicagon yliopistossa oikeustieteen opiskelija Sidney Lezakin. He menivät naimisiin vuonna 1949, muuttivat Oregonin Portlandiin ja heille syntyi kolme lasta. Kuuden vuoden opintojen jälkeen Muriel Lezak valmistui vuonna 1960 Portlandin yliopistosta kliinisen psykologian tohtoriksi. Lezak kertoi vuonna 2012 haastattelussa, että monet miehet tunsivat tai tuntevat vieläkin itsensä uhatuiksi vaimonsa menestyessä urallaan. Hän kuitenkin kiitti miehensä käytännönläheistä kasvatusta, mikä auttoi häntä tohtoriksi kolmen pienen lapsen äitinä. == Ura == Lezak sai vuonna 1966 paikan Portlandin sotaveteraanien sairaalan psykologina. Siellä hoidettiin Vietnamin sodasta palaavia sotilaita ja aiempien sotien seurauksena psyykkisistä traumoista kärsiviä. Lezak auttoi sotilaiden lisäksi näiden vaimoja sopeutumaan miesten muuttuneeseen käytökseen. Lezak alkoi etsiä tietoa potilaidensa hoitamiseksi, mutta ei löytänyt yhtään kirjaa, jonka avulla pystyisi yhdistämään aivovamman käytöshäiriöihin, ja alkoi itse kirjoittaa tällaista teosta. Neuropsychological Assessment julkaistiin vuonna 1976, ja siitä tuli nopeasti niin sanottu kultainen standardi, jonka avulla aivovammojen ja mielenterveyden häiriöiden syitä ja seurauksia voitiin ymmärtää paremmin sekä arvioimaan potilaiden tilaa. Kirja on ollut sen jälkeen vuosikymmeniä käytössä, ja siitä otetaan vuonna 2023 jo kuudes painos. Lezak työskenteli sotaveteraanien sairaalassa vuoteen 1985, jolloin hän siirtyi Oregon Health & Science Universityn palvelukseen ja alkoi samalla pitää yksityistä vastaanottoa. Yliopistossa Lezak työskenteli vuoteen 2005, mutta jatkoi vielä sitten vuosikymmenen ajan vastaanottonsa pitämistä. Hän oli ensimmäisiä tutkijoita, jotka alkoi julkisuudessa puhua monien kontaktia sisältävien urheilulajien vaarallisuudesta. Hän oli mukana tutkimuksessa, joka tunnusti nuorille jalkapalloilijoille koituvat päävamman vaarat pallon puskemisesta. == Yksityiselämä == Lezakit olivat naimissa vuodesta 1949 vuoteen 2006, jolloin Sidney kuoli. Sidney Lezak oli ollut Oregonin pisimpään virassa ollut valtakunnansyyttäjä. He saivat kolme lasta, joista David kuoli vuonna 2014. == Lähteet == Luokka:Yhdysvaltalaiset psykologit Luokka:Vuonna 1927 syntyneet Luokka:Vuonna 2021 kuolleet
Titta Siilin

Titta Siilin (s. 11. huhtikuuta 1998) on suomalainen pesäpalloilija. Siilin edustaa Superpesiksessä pelaavaa kasvattajaseuraansa Hyvinkään Tahkoa.https://www.superpesis.fi/joukkueet/naiset/hyvinkaan-tahko/ Hän pelaa sisäpelissä vaihtajana tai kotiuttajana ja ulkokentällä kopparina. Siilin on pelannut urallaan 91 Superpesiksen ylemmän runkosarjan ottelua. Näissä hän on lyönyt kuusi kunnaria ja 28 tavallista juoksua, tuonut 64 juoksua ja kerännyt 284 kärkilyöntipistettä. Siilin on pelannut urallaan yhdeksän Superpesiksen ylempää pudotuspeliottelua. Näissä hän on lyönyt kolme tavallista juoksua, tuonut kaksi juoksua ja kerännyt 19 kärkilyöntipistettä. http://www.pesiksenmaailma.fi/index.php/pelaajakortit?pelaajaid=86&view;=pelaajakortti Tilastot päivitetty kauden 2021 jälkeen. == Lähteet == Luokka:Suomalaiset pesäpalloilijat Luokka:Vuonna 1998 syntyneet Luokka:Elävät henkilöt Luokka:Hyvinkään Tahkon pelaajat
Isonuijasammal

Isonuijasammal (Meesia longiseta) on nuijasammaliin kuuluva lehtisammallaji. Suvun muita Suomessa esiintyviä lajeja ovat tihkunuijasammal (Meesia uliginosa), kairasammal (Meesia triquetra) ja pohjannuijasammal (Meesia hexasticha). Laji kasvaa tiiviinä, noin 5-10 cm korkeina tuppaina keski- ja runsasravinteisilla letoilla ja nevoilla, etenkin lähteisissä ja tulvaisissa reunaosissa väli- ja rimpipinnoilla. Isonuijasammal on luokiteltu Suomessa erittäin uhanalaiseksi.https://laji.fi/taxon/MX.43701 Lajin suojelemiseksi on kokeiltu etäsuojelua, jossa laboratoriossa itiöistä kasvatettuja taimia on istutettu luontoon.https://yle.fi/uutiset/3-8414347 == Lähteet == Luokka:Hiirensammalet (alaluokka)
Korpihohtosammal

Korpihohtosammal (Herzogiella turfacea) on kiiltävä, pienehkö, epäsäännöllisesti haarainen, vaalean- tai ruskehtavanvihreä haarapesäkkeinen lehtisammal. Sen itiöpesäkkeet ovat kuivana pitkittäisuurteisia erotuksena kantohohtosammaleen, joka muutoin muistuttaa ulkonäöltään suuresti korpihohtosammalta. Korpihohtosammal suosii suojaisia, varjoisia elinympäristöjä ja kärsii suorasta auringonpaahteesta. Kasvustot ovat tavallisesti maassa lahopuulla, kantojen ja mättäiden kupeissa taikka pelkällä karikkeisella humuksella tai turpeella. Lajia on käytetty Suomessa indikaattorina lahopuusta riippuvaisen lajiston elinympäristövaatimuksia tarkasteltaessa.https://www.metsaan-lehti.fi/uutiset/luonto/lahopuu-on- kovakuoriaisten-ja-kaapien-koti.html == Lähteet == Luokka:Hiirensammalet (alaluokka)
San Marinon kansanäänestys 2021

San Marinossa järjestettiin vuonna 2021 kansanäänestys koskien maan aborttilakeja. Äänestys pidettiin 26. syyskuuta. Sen tuloksena selkeä enemmistö päätti kumota maan vanhat aborttilait, jotka kielsivät toimenpiteen käytännössä kokonaan. == Tausta == Abortti on ollut pitkään täysin kielletty San Marinossa, ja maan aborttilait olivat verrattavissa Maltaan, Vatikaaniin tai Andorraan. Nämä San Marinon aborttilait ovat peräisin vuodelta 1865, minkä johdosta sanmarinolaiset naiset matkustivat Italiaan saadakseen abortin. Kansanäänestys päätettiin järjestää, kun R.E.T.E. -puolue ja San Marinon naistenunioni alkoivat keräämään nimiä kansanaloitteeseen, jossa vaadittiin aborttilakien päivittämistä. == Tulokset == Äänestysaktivisuus oli 41,11 %. Ääniä Osuus (%) Kyllä 11 119 77,30 Ei 3 265 22,70 Hylättyjä/ tyhjiä ääniä 175 Ääniä yhteensä 14 559 Äänioikeutettuja 35 411 Lähde: == Lähteet == Luokka:Vuoden 2021 vaalit 2021 Luokka:Kansanäänestykset abortista
Nita Ambani

Nita Ambani (, o.s. Dalal; s. 1. marraskuuta 1963 Bombay, Maharashtra, Intia) on intialainen hyväntekijä ja liikenainen. Hän on Reliance Foundationin ja Dhirubhai Ambani International Schoolin puheenjohtaja ja perustaja sekä Reliance Industriesin johtaja. Hän on naimisissa Reliance Industriesin puheenjohtajan ja toimitusjohtajan Mukesh Ambanin kanssa. Ambanit ovat maailman rikkaimpien joukossa, sillä heidän omaisuutensa on noin 100 miljardia Yhdysvaltain dollaria. Hän on myös taiteen keräilijä ja Indian Premier Leaguen krikettijoukkueen Mumbai Indiansin omistaja. Hän esiintyi vuonna 2016 India Todayn ”50 High and Mighty” -listalla ja Forbesin ”Asia’s 50 Power Businesswomen” -listalla. Hän oli ensimmäinen intialainen nainen, joka liittyi Kansainvälisen olympiakomitean jäseneksi. == Yksityiselämä == Keskiluokkaiseen gujaratiperheeseen syntynyt Ambani on koulutettu bharata natyam -tanssija. Hän meni naimisiin Mukesh Ambanin kanssa vuonna 1985. Hän työskenteli opettajana muutaman vuoden ajan naimisiin menon jälkeen. Heillä on kolme lasta, kaksoset Akash Ambani ja Isha Piramal (o.s. Ambani) sekä Anant Ambani. == Lähteet == == Aiheesta muualla == Luokka:Intialaiset henkilöt Luokka:Hyväntekeväisyyden harjoittajat Luokka:Kansainvälisen olympiakomitean jäsenet Luokka:Vuonna 1963 syntyneet Luokka:Elävät henkilöt
OnePlus 9 Pro

OnePlus 9 Pro on OnePlussan 23. maaliskuuta 2021 julkistama älypuhelin. Suomessa se tuli myyntiin 899 euron hintaan. Puhelimessa on kahdeksanydinprosessori ja 6,7 tuuman näyttö, joka tukee 120 hertsin virkistystaajuutta. Tallennustilaa on valittavana 128 tai 256 gigatavua ja keskusmuistia 8 tai 12 gigatavua. Puhelimessa on neljä takakameraa. Pääkameran tarkkuus on 48 megapikseliä, ultralaajakulmakameran 50 megapikseliä, telekameran kahdeksan megapikseliä ja monokromikameran kaksi megapikseliä. Telekamerassa on 3,3-kertainen optinen zoom ja 30-kertainen digitaalinen zoom. Etukameran tarkkuus on 16 megapikseliä. Puhelimessa on näytönalainen sormenjälkitunnistin. Akun kapasiteetti on 4 500 milliampeerituntia, ja se tukee 65 watin pikalatausta ja 50 watin langatonta latausta. Puhelin on pölyn- ja vedenkestävä, ja sen IP-luokitus on 68. Käyttöjärjestelmänä on Android 11 ja OxygenOS 11. Käyttöjärjestelmä on päivitettävissä Android 14 -käyttöjärjestelmäversioon saakka. == Lähteet == == Aiheesta muualla == * OnePlus 9 Pro OnePlussan sivuilla 9 Pro Luokka:Vuoden 2021 matkapuhelimet Luokka:Android-pohjaiset laitteet Luokka:Kosketusnäytölliset älypuhelimet
Carpe Diem (albumi)

Carpe Diem on Saxonin studioalbumi, joka julkaistiin 4. helmikuuta 2022. == Kappaleet == # # # # # # # # # # == Kokoonpano == * Biff Byford – Laulu * Paul Quinn – Kitara * Nigel Glockler – Rummut * Doug Scarratt – Kitara * Nibbs Carter – Basso == Arvostelut == * Desibeli.net: [ https://desibeli.net/arvostelu/8574 Saxon: Carpe Diem] Viitattu 21.2.2022. * Imperiumi: 7-/10Levyarvostelu: Saxon - Carpe Diem Viitattu 21.2.2022. * Kaaoszine: ”Vanha sitkeä sotaratsu iskussa” – arviossa Saxonin ”Carpe Diem” Viitattu 21.2.2022. * Soundi: Levyarvio: Saxon kulkee kapeaa tietä – Uudelle albumille löytyi yksi todellinen helmi Viitattu 8.3.2022. == Lähteet == == Aiheesta muualla == * * Luokka:Vuoden 2022 albumit Luokka:Saxonin albumit